Na temelju pribavljenog mišljenja Savjeta za zaštitu potrošača javnih usluga općine Karojba, nakon provedenog javnog savjetovanja, na temelju članka 66. Zakona o gospodarenju otpadom ( Narodne novine 84/21 i 142/23) i članka 16. Statuta općine Karojba („Službene novine Grada Pazina“, broj 09/13.,2/18., 24/20., 16/21.), Općinsko vijeće Općine Karojba, na sjednici održanoj 03. srpnja 2026. donijelo je


ODLUKU O IZMJENI ODLUKE
O NAČINU PRUŽANJA JAVNE USLUGE SAKUPLJANJA KOMUNALNOG OTPADA NA PODRUČJU OPĆINE KAROJBA


Članak 1.
U Odluci o načinu pružanja javne usluge sakupljanja komunalnog otpada na području Općine Karojba („Službene novine Grada Pazina i općina Cerovlje, Gračišće, Karojba, Lupoglav i Sveti Petar u Šumi “ broj 05/22), članak 17. stavak 3. mijenja se i glasi:

„Cijena obvezne minimalne javne usluge za pojedinu kategoriju korisnika jedinstvena je na čitavom području pružanja usluge, a iznosi: 

1. 9,80 EUR bez PDV-a za obračunsko razdoblje za korisnike iz kategorije „kućanstvo“ 
2. 119,74 EUR bez PDV-a za obračunsko razdoblje za korisnike iz kategorije „korisnik koji nije kućanstvo.“ 

Članak 2.
U članku 20. stavku 1. riječ „kunama“ zamijenuje se riječju „eurima“.

Članak 3.
U članku 29. stavak 2. briše se.

Članak 4.
Članak 31. stavak 1. mijenja se i glasi:
„1) Korisnicima iz kategorije korisnika koji nije kućanstvo može se umanjiti cijena javne usluge u obračunskom razdoblju u sljedećim slučajevima:
a) kada se sukladno dokumentiranom iskustvu Davatelja javne usluge (evidencije o preuzetom komunalnom otpadu) kao spremnik za miješani komunalni otpad koji je primjeren potrebi korisnika određuje spremnik od 120 litara, umanjuje se cijena na 17,25 EUR
b) kada se sukladno dokumentiranom iskustvu Davatelja javne usluge (evidencije o preuzetom komunalnom otpadu) kao spremnik za miješani komunalni otpad koji je primjeren potrebi korisnika određuje spremnik od 240 l, umanjuje se cijena na 27,43 EUR
c) kada se sukladno dokumentiranom iskustvu Davatelja javne usluge (evidencije o preuzetom komunalnom otpadu) kao spremnik za miješani komunalni otpad koji je primjeren potrebi korisnika određuje spremnik od 360 l, umanjuje se cijena na 41,76 EUR
d) kada se sukladno dokumentiranom iskustvu Davatelja javne usluge (evidencije o preuzetom komunalnom otpadu) kao spremnik za miješani komunalni otpad koji je primjeren potrebi korisnika određuje spremnik od 770 l, umanjuje se cijena na 87,65 EUR.“
Stavak 2. briše se.
Dosadašnji stavak 3. i 4. postaju stavak 2. i 3.

Članak 5.
U Prilogu 1. OPĆI UVJETI UGOVORA O KORIŠTENJU JAVNE USLUGE SAKUPLJANJA KOMUNALNOG OTPADA  NA PODRUČJU OPĆINE KAROJBA, u članku 4. iza stavka 2. dodaje se novi stavak 3. koji glasi: 
„Korisnik usluge dužan je nakon proteka 12 (dvanaest) mjeseci od nekorištenja nekretnine, ukoliko i dalje ne namjerava koristiti nekretninu, ponovno dostaviti dokaze iz stavka 2. u svrhu utvrđivanja da se nekretnina trajno ne koristi.“
Dosadašnji stavci 3 i 4. postaju stavci 4. i 5.

Članak 6.
[bookmark: _GoBack]Ova Odluka objavit će se u Službenim novinama Grada Pazina i Općina Cerovlje, Gračišće, Karojba, Lupoglav i Sveti Petar u Šumi, a stupa na snagu 1. kolovoza 2026. godine.

